Akademický senát

Slovenskej technickej univerzity v Bratislave.

25.06.2018

**Návrh na zriadenie vecného bremena na pozemkoch vo vlastníctve STU v prospech spoločnosti Západoslovenská energetika, a.s.**

Predkladá: **prof. Ing. Robert Redhammer, PhD.**

 rektor

Vypracovala: **Mgr. Natália Jančovičová**

 Právny a organizačný útvar

Zdôvodnenie: Postup v zmysle ustanovenia § 9 ods. 1 písm. i) v spojení s ustanovením § 17 ods. 1 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov na základe žiadosti spoločnosti Západoslovenská energetika, a.s. o zriadenie vecného bremena s cieľom vybudovania a využívania inžinierskych sietí potrebných pre umiestnenie a prevádzkovanie rýchlonabíjacích staníc pre vozidlá s elektrickým pohonom na pozemkoch vo vlastníctve Slovenskej technickej univerzity v Bratislave v katastrálnom území Staré Mesto.

Návrh uznesenia: Akademický senát Slovenskej technickej univerzity v Bratislave schvaľuje návrh rektora na zriadenie vecného bremena na pozemkoch vo vlastníctve Slovenskej technickej univerzity v Bratislave (k. ú. Staré Mesto: parc. č. 7993 a parc. č. 7992/15) v prospech Západoslovenská energetika, a.s. a odporúča materiál predložiť na vyjadrenie predchádzajúceho písomného súhlasu Správnej rade STU.

**Dôvodová správa**

1. Slovenská technická univerzita v Bratislave (ďalej len „STU“) bola zo strany spoločnosti Západoslovenská energetika, a.s. so sídlom Čulenova 6, 816 47 Bratislava, IČO: 35 823 551, oddiel: Sa, vložka č.: 2852/B (ďalej len „Západoslovenská energetika, a.s.“) požiadaná o uzatvorenie zmluvy o zriadení vecného bremena v prospech Západoslovenská energetika, a.s., a to za účelom vybudovania a využívania inžinierskych sietí (ďalej len „Inžinierske siete“) potrebných pre umiestnenie a prevádzkovanie rýchlonabíjacích staníc pre vozidlá s elektrickým pohonom (ďalej len „Nabíjacia stanica“).
2. Inžinierske siete budú umiestnené na pozemkoch vo vlastníctve STU zapísaných na LV č. 2139 vedenom Okresným úradom Bratislava, katastrálny odbor, pre okres Bratislava I, obec BA-m.č. STARÉ MESTO, k. ú. Staré mesto ako:
* parcela reg. „C“ evidovaná na katastrálnej mape ako parc. č. 7993 – ostatné plochy o celkovej výmere 247 m2,
* parcela reg. „C“ evidovaná na katastrálnej mape ako parc. č. 7992/15 – zastavané plochy a nádvoria o celkovej výmere 242 m2

(ďalej len „Pozemky“).

1. Nabíjacia stanica bude umiestnená na pozemku vo vlastníctve STU zapísanom na LV č. 2139 vedenom Okresným úradom Bratislava, katastrálny odbor, pre okres Bratislava I, obec BA-m.č. STARÉ MESTO, k. ú. Staré mesto ako parcela reg. „C“ evidovaná na katastrálnej mape ako parc. č. 21740/9 – zastavané plochy a nádvoria o celkovej výmere 448 m2 a tento právny vzťah bude upravený nájomnou zmluvou.
2. Pozemky sa nachádzajú pred Rektorátom STU na ulici Vazovova 5, 812 43 Bratislava (príloha).
3. STU umožnením vybudovania inžinierskych sietí a následnej prevádzky rýchlonabíjacích staníc pomáha a prispieva k rozvoju elektroautomobility na území Slovenskej republiky.
4. Vecné bremeno bude zriadené podľa geometrického plánu a bude odplatné sumou určenou znaleckým posudkom. Geometrický plán bude vyhotovený na náklady Západoslovenská energetika, a.s. a znalecký posudok nechá vypracovať STU.
5. Návrh na zriadenie vecného bremena bol prerokovaný na zasadnutí Vedenia STU dňa 20.06.2018.